आजमगढ़। आधुनिकता की दौड़ में अभिभावक इस कदर आगे निकल चुके हैं कि उन्हें इसकी परवाह नहीं कि उसका बच्चा प्रतिदिन किस तरह से वाहन में बैठकर स्कूल पहुंचता है। आलम यह है कि ज्यादातर वाहनों में छात्रों को ठूंसकर बैठाया जाता है। नियमों की धज्जी उड़ाने वाले इन स्कूली वाहनों को देख अधिकारी कार्रवाई की बजाय मुंह फेर लेते हैं। यही कारण है कि स्कूल पहुंचने और घर लौटने तक बच्चों की सुरक्षा भाग्य भरोसे ही रहती है।